
PRoME MINISTER 


Cvelyn Wever- Ores 


Premier Evelyn Wever-Croes den Discurso Nacional: 


TURISMO TA BAYENDO BON 


“E exito den turismo lo conduci na recuperacion di nos 


economia, mas lihe” 


Durante su discurso dirigi na pueblo di Aruba diadomingo 
ultimo, Prome Minister Evelyn Wever-Croes a expresa cu 
turismo ta bayendo bon apesar cu Aruba a pasa den tempo 
dificil e ultimo dos añanan pa motibo di e pandemia. Aruba ta 
mirando luz na Horizonte. 


Ora cu nos a kere cu nos por recupera trankilamente despues 
di e pandemia, a bin otro crisis cu ta afecta nos grandemente, 
e conflico di Ukraina cu tin efectonan devastador pa henter 
mundo. Prijsnan di crudo y gasolin a aumenta drasticamente 
den tur pais. Na Aruba tambe, pasobra Aruba ta importa e 
gasolin. Prijsnan di productonan den supermercado tambe a 
cuminsa aumenta, pasobra na e pais cu nan ta wordo produci 
tambe nan a aumenta. Y nos ta importa e productonan aki 
combina cu e efectonan economico. 


A pesar di e realidad critico aki, Gabinete Wever-Croes Il a 
mantene su vision y direccion di maneho consistentemente y 
ta mirando cu Aruba ta riba e caminda pa recuperacion. Nos 
recuperacion awor ainda ta basa riba recuperacion di nos 

turismo, cual ta bayendo hopi bon. Den e ultimo 3 lunanan, 
april, mei y juni 2022, tawata tin mas turista cu a bishita Aruba, 
cu prome cu e pandemia. Total 294 mil turista a bishita nos 
pais durante e tres lunanan aki, compara cu 281 mil den e 
3 lunanan april, mei y juni na 2019. Minister Dangui Oduber 
su maneho ta pa percura cu e tendencia aki continua, y den 
e caso aki nos ta calcula cu nos lo finalisa e aña aki cu un 
recuperacion entre 90 pa 95% di nos turismo, y otro aña, nos 
lo yega nivelnan di prome cu pandemia. 


“E exito den turismo lo conduci na recuperacion di nos 
economia, mas lihe. Nos no a sali ainda di tur efecto negativo di 
e pandemia, ketu bay tin hopi hende ta lucha, pero nos ta riba e 
bon caminda si, y tur proyeccion ta indica cu pa fin di e aña aki 
nos ta logra yega cerca di 100% di recuperacion economico. 
Y pa esaki den nomber di Gobierno di Aruba, mi kier gradici 
tur esnan cu ta labora duro den e area di Turismo. Danki pa 
bo servicio di calidad, danki pa bo atencion cu cordialidad, cu 
ta laga nos turistanan stima nos pais, y bolbe bishita nos den 
futuro”, Prome Minister Evelyn Wever-Croes a expresa. 

Prome Minister Evelyn Wever-Croes: 
Premier Evelyn Wever-Croes den Discurso Nocionol: 

Diadomingo anochi, plantanan di television y radio emisoranan 
na Aruba como tambe plataformanan social, a uni pa transmiti 
e discurso nacional di Premier Evelyn Wever-Croes. Despues 
di tur e acontesimentonan di ultimo tempo, esaki sigur tabata 
na su luga. 


Den su discurso Premier Wever-Croes a elabora riba e 
situacion actual di Aruba. Ainda Aruba no a sali completamente 
di e efectonan di e pandemia, pero e trabou duro, e dedicacion, 
e disciplina y e determinacion di henter Aruba, ta dunando su 
frutonan. 

“E pandemia mundial, Covid 19, ainda tin su efectonan riba 
nos pais. Nos no a ni cuminsa sali for di e crisis ey drechi, cu 
nos a haya nos cu e efectonan mundial di e guera na Ukraina, 
y e efecto cu esaki tin riba tur prijs na Aruba, especialmente 
prijs di gasoline”. 


CAFT. 

Gobierno tin retonan keto bay pa cu finansas publico, y nan 
ta preocupante ainda, p'esey e discusionnan cu CAft tin 
nos atencion completo. “Nos ta diferencia di opinión cu CAft 
principalmente den e conclusión cu Aruba no a haci suficiente 
segun CAft, pa baha e deficit. Nos di Gobierno di Aruba no ta di 
acuerdo cu esaki. Nos ta logra baha e deficit crea pa e pandemia 
mundial Covid-19 di 16% di GDP den 0.6% den apenas 3 aña. 
Cu esaki Aruba ta un di e paisnan cu ta recuperando miho 
den nos region. Esaki ta resultado di e visión y trabou hopi 

duro di henter nos país. Awor Aruba mester wordo brinda un 
oportunidad husto pa sigui traha y haci loke nos ta haciendo 
pa sigui progresa y recupera. Aruba no mester otro crisis awor. 


NOS TA MIRANDO LUZ NA HORIZONTE. 


Turismo: Premier Wever-Croes a repasa e desaroyonan 
positivo di ultimo tempo. Tursimo cu ta bayendo hopi bon, 
y cifra di bishitantenan cu ta surpasa esunnan di prome cu 
pandemia. 

CFATF: Tambe a elabora riba e hecho cu Aruba a pasa e 
evaluacion di Caribbean Financial Action Task Force (CFATF) 
na forma exelente. CFATF a evalua si nos tin suficiente 
medida di control, pa evita labamento di placa, y con efectivo 
e sistemanan ta, pues si ta gara hende cu ta laba placa, y si ta 
persigui nan den Corte. Cu esaki Aruba ta e pais number 2 di 
integridad financiero, cual ta hopi bon. 


Lotto pa deporte: Premier a para keto na e hecho historico cu 
despues di 12 aña, e contrato di Lotto pa Deporte lo cambia, 
pa mas placa di deporte por keda Aruba en bes di bay Canada. 
Esaki ta un gran logro pa Lotto pa Deporte, pa nos hobennan 
deportista y un gran logro pa Aruba en general. 


Paga 5%: Y Premier Wever-Croes finalmente a elabora 
riba e hecho cu Gobierno di Aruba a logra paga e 5% na 
empleadonan cu ta traha pa Gobierno y pa fundacionNan 
subsidia pa Gobierno. No tabata facil, pero Gabinete Wever- 
Croes a cumpli cu su promesa. Premier a gracidi empleadonan 
pa nan sacrificio desde 1 di mei 2020, y e sindicatonan pa nan 
lucha. 


Premier Wever-Croes a repasa e desaroyonan positivo, y a 
pidi tur ciudadano pa keda positivo. Tambe pa no bay tras di 
noticia negativo sin verifica prome. 

“Temponnan duro no ta dura pa semper, si nos ta uni cu 
solidaridad pa sigui persevera cu Fe, Speransa y Amor pa nos 
Pais”. 

Minister Arends ta anuncia: 


LO CU A deb RIGI DESPE 
è DI PARKIETE 

Dia 22 di februari, 2022 a inicia e proceso pa bine cuun maneho di 
desperdicio pa Aruba. Como parti di un vision pa no solamente 
cera parkietenbos, pero tambe pa cuminsa enfoca riba reduci, 
reuza y recicla desperdicio, y facilita e transicion di Aruba basa 
riba principionan circular (economia circular). 

Pa implementa e vision ta rekeri entre otro, comprension y 
sosten di comunidad, y colaboracion y cooperacion entre 
sector publico cu sector priva. 


Parti di e proceso ta pa redirigi e diferente sorto di desperidicio 
cu ta yega dump di parkietenbos. Asina nos por cuminsa e 
proceso pa cera y remedia parkietenbos, y elimina e candelanan 
cu a plaga Aruba pa demasiado decada. 

Minister Arends a informa cu dia 22 di augustus, 2022 ta 
cuminsa ehecuta e plan di redireccion di desperdicio. E prome 
tipo di desperdicio lo ta taira. Motibo pa e escogencia aki tin 
di haber cu e hecho cu e coleccion di taira ya caba ta basta 
organisa den sector comercial, y e necesidad urgente di sigura 
cu ningun candela tuma luga mas riba e tereno di Parkietenbos. 


E mandatario a splica cu e resultado di e forum di Trash 2 
Cash a identifica dos compania cu por procesa taira den forma 
efectivo actualmente, cual ta Ecotech y Carentra. Desde 22 
di augustus 2022, tur desperdicio di taira lo mester wordo 
deposita na un di e dos localidad nan aki. 


“Mi ta di opinion cu cooperacion ta un acto esencial pa logra un 
Aruba cu un maneho di desperdicio responsabel, pa nos bida 
marino, pa e salud di nos hendenan, y unda respet, solidaridad 
y accion conhunto ta presente den tur etapa di e proceso pa 
asina logra e meta aki”, minister Arends ta subraya. 

“Ningun compania di desperdicio lo ser exclui, ni awo ni den 
futuro. No por permiti faboritismo ni tampoco ningun monopolio 
den e maneho di desperdicio”. 


Hunto cu tur e partners, incluyendo DNM y BCI, nos lo organisa 
un reunion cu stakeholders dia 3 di augustus. “Nos ta pidi tur 
instancia/compania cu ta atende cu taira pa tuma contacto 
cu nos na info@trashtocasharuba.org.” Tambe lo tin varios 
campaña di consientisacion for di tur partner pa asina informa 
pueblo di e proceso nobo pa deshaci di desperdicio di taira, 
basa riba e maneho nobo. 


Di parti di Gobierno di Aruba minister Ursell Arends ta gradici di 
antemano e cooperacion di comunidad di Aruba pa asina nos 
cuminsa cu separacion di desperdicio riba nos pais. 

TAIRA 


Bo tabata so? 
Actualmente ta produci un fluho di 1000 tonelada metrico cu to bai 
e landfill na Parkietenbos cada aña. (fuentelEcotechiy Serfimar) 


Cada tonelada metrico ta contene -100 taira. 
Esaki ta nifica cu Aruba su desperdicio di taira ta: 


100,000 9333 274 


cada aña cada luna cada dia 

REORGANISA SISTEMA DI DESPERDICIO 


TREET 


ES 
SEROE 
TEISHI 

Union ta haci tur logro posibel na bienestar di Aruba 


Na momento cu e pandemia Covid- 19 š a azota nos Pais, e 
pandemia a trece reto y sacrificio grandi cune, pero Gobierno 
a asumi su responsabilidad y Pueblo a uni pa crea e forza 
pa logra bienestar di Aruba. Un y tur tabata solidario y si 
no tabata pa e sacrificio di, entre otro, Empleado Publico, 
Gelijkgestelden, Parlamentarionan, Ministernan, Pensionado 
di APFA, empleado di Compania Estatal etc etc, no por a 
brinda alivio na esnan cu tabata tine mas dificil na momento di 
e crisis di Covid-19. 


Pa e motibo aki Minister di Finansa den nomber di Gobierno di 
Aruba ta gradici tur cu tabata solidario cu Aruba y ta gradici tur 
empleado publico, semi publico, fundacionnan, companianan 


estatal y sindicatonan pa nan esfuerso y solidaridad na 
bienestar di Aruba. E siman aki Gobierno a paga 5% di recorte 
na empleado publico, semi publico y e fundacionnan a ricibi e 
5% mas di subsidio. E pago tabata posibel door cu Gobierno 
a presupuesta e pago di 5% den Presupuesto 2022 y esaki a 
wordo aproba pa Parlamento di Aruba. E restante di e 12.6% di 
recorte lo wordo presupuesta den Presupuesto 2023. 


Minister Maduro ta trece dilanti cu e retonan no a caba. Aruba 
lo sigui na mesa riba e diferencianan di opinion cu Hulanda. 
E mandatario ta haci un yamada pa Aruba mantene union, 
pasobra esaki ta e forsa y e grandesa di Pais Aruba cu ta haci 
tur logro posibel na bienestar di Aruba. 

Minister Moduro to informo: 


RCC ARUBA TA BAY PRESENTA DIAMARS AWOR 
DEN E PROGRAMA AMERICA GOT TALENT 


Aruba su nomber ta bolbe wordo menciona riba tarima 
internacional 

Minister Maduro ta informa cu e grupo di artista Ritmo Cubano 
Company Aruba (RCC Aruba) lo representa Aruba durante un 
audicion na America Got Talent (AGT). 


Aña pasa e grupo di artistanan aki a participa na un competencia 
internacional di Circo ‘Budapest Circus Festival’ na Hungria, 
representando Pais Aruba. RCC Aruba a gana e tercer premio 
y un premio special. Esaki ta un premio cu ta wordo otorga pa 
e grupo cu a haya mas aceptacion di e publico. E participacion 
na e Festival Internacional aki a pone cu RCC Aruba a haya 
hopi atencion internacional y tambe contratonan na Circonan 
di renombre internacional. 


E promotornan di e programa America Got Talent tambe a keda 
impresiona cu e presentacion di RCC Aruba y a invita e Grupo 
di artista pa presenta den AGT. Pa haci esaki tabata henter 
un proceso, ya cu RCC Aruba mester a haci dos presentacion 
prome y si nan pasa e presentacionnan aki, nan lo por haci e 
audicion di AGT. RCC Aruba a completa e presentacionnan cu 
exito y lo ta riba tarima internacional un bez mas promoviendo 
Aruba su nomber. 


Minister di Cultura ta invita un y tur pa sintonisa canal 15 diamars 
dia 26 di juli pa 8'or di anochi, pa presencia e presentacion 
di RCC Aruba. Minister Xiomara Maduro ta gradici tur e 
artistanan di RCC Aruba pa e tremendo trabou cu nan ta haci 
promoviendo Pais Aruba internacionalmente. 


Il 


RCC ARUBA , © 
ta participa na >. 
America's Got Talent 
Minister XioMara Madu 
ta invita unytur pa sintonisa , 
NBC - Canal 15 


ARUBA PA PROME BIAHA DEN AMERICA'S GOT TALENT 
Danki RCC ARUBA pa e tremendo promocion pa Pais Aruba! 


Xiomara Maduro 
Minister di Finansa y Cultura 
_ © O O | xiomaramaduro.com 

Archivo Nacional Aruba (ANA) ta e departamento di Gobierno 
cu ta encarga pa warda, cuida y proteha e archivo di Gobierno 
cu tin un balor historico pa Aruba. Banda di e archivo di 
Gobierno, ANA tin tambe un coleccion di archivo di instancia- y 
of persona(nan) particular. 


Den e coleccion di archivo na Archivo Nacional Aruba tin 
material original y autentico warda. E material ta documento, 
mapa, potret y material audio-visual cu hunto ta forma e 
“memoria nacional y herencia cultural' di nos pais. 


Pa cera conoci un tiki mas di acerca cu e trabou balioso di 
ANA, Minister Xiomara Maduro ta presenta un programa 
informativo na television. Durante e programa profesionalnan 
di ANA lo splica tocante e historia di ANA, balor di maneho di 
archivo, servicionanan di ANA y e futuro di archivo den e era 
di digitalisacion. 


E programa aki lo wordo pasa dialuna 25 di juli pa 7'or di anochi 
na Telearuba Canal 13 y diamars 26 di juli pa 8'or di anochi na 
Diario TV Canal 48. 


Minister di Cultura Xiomara Maduro ta invita henter comunidad 
pa sintonisa e programa informativo di ANA, e centro di nos 
memoria nacional y herencia cultural na e canal di escogencia. 


Centro di nos memoria nacional y 
herencia cultural. 


ARCHIVO NACIONAL ARUBA 


di Finansa y Cultura 


CHIVO NACIONAL ARUBA 
Drs. Kaymond Hernandez | 
DIFECEOR 


1STE MEDEWERKER 


ARCHIVO NACIONAL ARUBA 


Edric Croes 
HEFE CUIDO Y MANEHO DI ARCHIVO 


ARCHIVO NACIONAL ARUBA 
Eric Koolman | : 
HEFE SELLECION ARCHIV( 

Continuocion MINISTER XIOMARA MADURO TA INVITA PA SINTONISA.... 


digital.ana.aw 


A Archivo Nacional Aruba 


Archivo Naciona! Aruba 


Minister di Cultura Xiomara Maduro 
ta haci un invitacion na comunidad 
pa sintonisa un programa informativo 


CENTRO DI NOS MEMORIA NACIONAL 
Y HERENCIA CULTURAL. 


ARCHIVO NACIONAL ARUBA 


Dialuna, 25 di juli 2022 
7:30 PM 
Sintonisa Telearuba, Canal 13 


O O O |xiomaramaduro.com 

FELICITANDO HENTER CUERPO DI BOMBERO, 
COLEGA MINISTER ROCCO TJON Y GABINETE 
WEVER- CROES Il 
BRANDWEER AIR TA FUL LAI PA! 


Minister Endy Croes ta felicita Brandweer, Gabinete Wever 
— Croes Il y Colega Minister Rocco Tjon cu a percura den 
menos di un afia pa varios materialnan necesario pa dicho 
departamento. Ta un secreto publico cu AVP durante 8 afia 
largo a crea un crisis den mayoria departamento. Interes y 
vision di AVP tabata diferente. No obstante e retonan financiero 
grandi a logra ekipa Brandweer cu materialnan hopi necesario 
pa dicho departamento por opera bek optimal. 


ever - Croes JI 


Materialnan: 

A inverti den bluspakken, laars, helm y handschoen nobo 
nobo pa asina garantisa e siguridad di tur nos bomberonan 
kendenan ta pone nan bida na peliger sea pa paga candela of 
scapa bida di otro ciudadano riba e pais aki. Alabes Brandweer 
a haya ful set di uniform nobo. Banda di esaki a logra inverti 
den 2 truck Tankwagen di 3000 gallon mas 2 truck auto spuit 
1000 gallon y 1 crash truck tur di aña 2022. Un inversion total 
di 7.5 miyon. 


Pa loke ta trata ademlichtapparatuur (perslucht) desde 2003 
(bou di gobernacion di MEP) a busca e ekiponan aki cual tin casi 
20 afia y tabata den situacion hopi deplorabel. Actualmente a 
yega setnan nobo nobo pa tur bombero y asina Brandweer por 
conta bek cu ekiponan ultra moderno pa eherce nan trabou di 
gran balor. A percura pa renoba e alarmcenter. Tambe a inicia 
renobacion di post San Nicolas (Sierra) cual lo mester keda 
cla prome cu fin di afia. E logronan aki tin di haber tambe cu e 
tremendo sincronisacion y colaboracion di trabounan positivo 
hunto cu sindicato di Brandweer y Management Team. Loke 
ta trata bevorderingnan pega pa añas tur a wordo agilisa y 
Landsbesluitnan ta na Gobernador actualmente. Tambe 
bomberonan ta bay haya cursonan pa sigui actualisa. Pues 
nos ta felicita Minister Rocco Tjon cu tur e logronan aki den 
tempo record. Pabien sindicato di Brandweer y Management 
Team. Pabien Gabinete Wever - Croes Il y sigur pabien na 
henter e Cuerpo di Bombero. Pabien Aruba! 

MINISTER ENDY CROES PRESENTE NA 
LANSAMENTO OFICIAL DI E PRODUCTO 
LOCAL NOBO `PERFORM' 


Diasabra anochi Minister Endy Croes tabata presente na 
Nutricenter pa lansamento di un producto local nobo. Memey 
di atletanan, Nutricenter bou di nan propio marca; Crioyo 
Supps a lansa Perform un ‘pre-workout’ formula door di nos 
hendenan local y traha na Merca bou di supervision di FDI. 


Esaki ta e di dos producto cu Crioyo Supplements ta lansa, 


algun luna pasa a lansa Crioyo Supps Burn fat burner. Preform 
ta un producto di calidad diseña pa hendenan activo, pa tur 
atleta por beneficia di e ‘pre-workout’ aki. E atleta di Crossfit 
Veronique Athens ta cara di producto nobo. Minister Endy 
Croes ta felicita sr. Ivin Roekiman y sr. Jerome Barendregt cu 
lansamento di e producto nobo y ta deseanan tur clase di exito. 


MINISTER ENDY CROES A BISHITA 
INTERNATIONAL RACEWAY PARIK PALOMARGA 


Diasabra anochi Minister Endy Croes a bishita e “Tuner Wars 
FWD Edition’ organisa pa Barcadera Nights Foundation. E 
caredanan a tuma luga na International Raceway Park Palo 
Marga. Un luga yen di fanaticada di e deporte di drag race. 
Tabata reina un tremendo ambiente unda publico presente por 
a disfruta di e caredanan. 


E mandatario a aprecia un muestra di luznan led cu ta na 
Aruba caba y pronto ta keda instala. Minister Endy Croes ta 
felicita organisadonan, tur esnan cu a participa como tambe e 
boluntarionan pa un evento exitoso. 

MINISTER PRESIDENT EVELYN WEVER- 
CROES A BISHITA ARUBAHUIS 

Minister-president Evelyn Wever-Croes a haci awe 25 di juli 
un bishita na Arubahuis. Minister Weber-Croes a keda ricibi pa 
Minister Plenipotenciario Suplente mr. Ady Thijsen, directora 
a.i. di Arubahuis sra. drs. Glenda Hernandez y personal di 
Arubahuis. 


Durante di su bishita premier Wever-Croes tabata tin un 
combersacion cu Minister Plenipotenciario Suplente mr. Ady 
Thijsen y directora a.i. diArubahuis sra. drs. Glenda Hernandez. 
Despues señora Wever-Croes a tene un reunion cu e personal 
di Arubahuis. Premier Wever-Croes a papia riba e situacion 
actual na Aruba; con e isla ta recuperando di e pandemia. 
Tambe sra. Wever-Croes a bisa cu Gobierno ta inventarisando 
e rol cu Arubahuis lo mester hunga awor y den futuro. 


E mandatario a bisa di ta contento pa mira Arubahuis den su 
localidad nobo y temporal. Segun premier Wever-Croes awor 
ta bai start e procedura pa loke ta trata e edificio di Arubahuis. 
E siguiente paso ta pa bin un “bouw technisch onderzoek” pa 
determina kico lo mester pasa cu e edificio. 


Minister-president a puntra con ta bayendo cu e preparacion pa 
e yegada di e studiantenan y e question di vivienda. Functionario 
di Onderwijszaken di Arubahuis sra. Ivonne Navas a duna un 
briefing na MP di e situacion actual. 


Na final premier Wever-Croes a gradici e personal pa e reunion 
ameno y pa e informacion brinda na su persona. 


Despues minister-president Wever-Croes tabata tin un reunion 
cu representantenan di PWC y tambe tabata tin un encuentro 
cu presidente di Caft Raymond Gradus. 

Deportomento di Solud Publico: 


UPDATE 25 DI JULI 2022 


Manera a wordo informa siman pasa. Entrante awe e formato 
di COVID Update lo conose un cambio. COVID Update lo no 
consisti mas di cifrasnan acumulativo pero di cifrasnan pa 
siman Epidemiologico. 


Segun resumen semanal di dianan 17 pa 23 juli 2022 un total 
di 125 persona a recupera, 233 caso nobo di COVID-19 a 
keda registra, casonan activo tawata na 108 y ningun persona 


23/7/2022 TOTAL 


Activo 108 


Caso Positivo Nobo 


Vacuna 


DIRECTIE VOLKSGEZONDMEID 


a fayece. 


Datos ta ilustra casonan nobo di COVID-19 cu un averahe 
semanal di 32 caso positivo pa dia y un averahe di ‘Positivity 
rate’ semanal di 49%. Un total di 7 persona a keda interna den 
hospital durante e siman cu a pasa di cual 6 riba piso general 
y 1 den ICU. 


RESIDENTE NO-RESIDENTE 


106 

122 

228 
0 


UN PANDEMIA CU EFECTO DEVASTADOR 
PA UN ISLA CU SU PILAR ECONOMICO 
TA NOS BISHITANTENAN DI AFO. 

Y UN ISLA DETERMINA PA SALI 


AUN MAS FUERTE FOR DI E SLA DURO AKI. 
UN ISLA CU VISION PA PROGRESA. 

E VISION DI CADA UN DI NOS, 

VISION DI CREATIVIDAD Y INVERSION, 

LO TRECE OPORTUNIDADNAN GRANDI 

PA NOS Y PA NOS FUTURO GENERACIONNAN. 
E PASONAN CU AWE NOS TA TUMA, 

TA LAGA MARCANAN ATRAS 

PA NOS GENERACION HOBEN. 

ESAKI LO TA E COMPAS CU LO DIRIGI NAN 
DEN E HORIZONTE DI OPORTUNIIDADNAN, 
PA CONTINUA CU UN ARUBA 

MAS SOSTENIBEL, FUERTE Y RELIENTE. 


20 AÑA DI 


INVERSION Y 
22 OPORTUNIDAD 


